Op sosiale media het mense die afgelope paar weke vrae gevra oor ’n uittreksel uit ’n onbekende boek.
Elijah Mhlanga, woordvoerder van die departement van basiese onderwys, sê hulle het al ’n maand gelede navrae oor die kwessie ontvang en het ’n beroep op mense gedoen om na vore te kom met die omslag van die boek sodat hulle ondersoek kan instel, maar hulle het niks ontvang nie. Die departement het ook by sy uitgewers navraag gedoen, maar hulle het ook niks gevind nie.
“Ons kon nie hierdie boek opspoor nie. Dit is nie in ons skole nie. Daar is gevalle waar ’n skool addisionele materiaal bekom, maar dit is beslis nie in ons katalogus nie.”